cyanic-selkie/wikianc huggingface dataset:
קונור לאם
ביוגרפיה
ב-5 באוקטובר 2017, פורסם בעיתון "Pittsburgh Post-Gazette" כי לאם שוקל להתמודד בבחירות מיוחדות לבית הנבחרים של ארצות הברית במחוז הקונגרס ה-18 של פנסילבניה. המחוז כלל חלקים ממחוזות אלגני, וסטמורלנד, וושינגטון, וגרין. הצורך בבחירות מיוחדות נוצר כאשר חבר הקונגרס הרפובליקני טים מרפי התפטר על רקע גילויים שניהל רומן מחוץ לנישואין והפציר במאהבתו להפסיק היריון בלתי רצוי, חרף העובדה שבמשך שנים תמך בתנועות נגד הפלות. בוועידה שערכה המפלגה הדמוקרטית בפנסליבניה בנובמבר 2017, נבחר לאם למועמד המפלגה. הוא ניצב בפני חבר בית הנבחרים של פנסילבניה ריק סאקוני, מועמד המפלגה הרפובליקנית. למרות דריסת הרגל היחסית של הרפובליקנים במחוז, הבחירות המיוחדות נחשבו לתחרותיות ביותר ומשכו תשומת לב לאומית. הרפובליקנים הוציאו למעלה מ-8 מיליון דולר אמריקאי על תעמולה טלוויזיונית, פי שניים מהדמוקרטים. רפובליקנים בולטים, בהם נשיא ארצות הברית דונלד טראמפ וסגנו מייק פנס, לצד ילדיו של הנשיא דונלד ג'וניור ואיוונקה, ביקרו במחוז כדי לקדם את מסע הבחירות של סאקוני. ערב הבחירות הייתה התחרות בין סאקוני ללאם צמודה במיוחד, ורק ב-2 באפריל 2018 הוכרז באורח רשמי כמנצח. הבחירות המיוחדות נתפסו כסימן מטרים לניצונחם של הדמוקרטים בבחירות האמצע ב-2018. ב-12 באפריל 2018 השביע אותו יו"ר בית הנבחרים פול ראיין לתפקידו.
בראשית כהונתו, עם התכנסות הקונגרס ה-116 של ארצות הברית בינואר 2019, הצביע לאם נגד בחירתה של מנהיגת הדמוקרטים ננסי פלוסי ליושבת ראש בית הנבחרים, והצביע במקום זאת לג'וזף קנדי השלישי. בדצמבר 2019 הצביע בעד שני סעיפי ההדחה של דונלד טראמפ. בדצמבר 2020 הפר לאם את המשמעת הסיעתית של הדמוקרטים והצביע נגד חוק MORE שהיה מסיר את הקנאביס מפקודת החומרים המבוקרים. נכון למרץ 2022 הצביע לם בהתאם לעמדתו של הנשיא ג'ו ביידן ב-100% מהזמן.
ב-6 באוגוסט 2021 הכריז לאם כי יתמודד לסנאט של ארצות הברית בניסיון להחליף את הסנאטור הרפובליקני הפורש פט טומי. ב-17 במאי 2022 הפסיד בבחירות המקדימות של המפלגה הדמוקרטית לסגן מושל פנסילבניה ג'ון פטרמן, ויצא קירח מכאן ומכאן – גם הפסיד את מועמדות מפלגתו לסנאט וגם את מושבו בבית הנבחרים האמריקאי.
אריק מסקין
אריק סטרק מסקין (באנגלית: Eric Stark Maskin; נולד ב-12 בדצמבר 1950) הוא כלכלן יהודי אמריקאי, זוכה פרס נובל לכלכלה לשנת 2007.
קורות חיים
מסקין נולד למשפחה יהודית בעיר ניו יורק. השלים דוקטורט במתמטיקה באוניברסיטת הרווארד, ולימד בין השנים 1977 ו-1984 ב-MIT, ובין השנים 1985 ו-2000 בהרווארד. מסקין התמקד במחקריו בתורת המשחקים, בכלכלת תמריצים ובתאוריות חוזים. כמו כן, פרסם מאמרים הנוגעים לדינמיקה קבוצתית שזכו לתהודה רבה. בשנת 2007 זכה בפרס נובל לכלכלה יחד עם עמיתיו רוג'ר מאירסון וליאוניד הורביץ.
טראגופורטקס
טראגופורטקס (שם מדעי: Tragoportax) הוא סוג נכחד של אנטילופה מתת-משפחת הפרים, אשר התקיימה במשך המיוקן שלפני 11 עד 7 מיליון שנה בזמננו באפריקה ואירואסיה.
המאובנים של אנטילופה קדומה זו תוארו ב-1854 בידי החוקרים רוט ווגנר (Roth and Wagner), על סמ בסיסי קרניים חזקות ומעט מסועפות, אם כי בהמשך התברר שהיה קרוב יותר לאנטילופות מקבוצת הפרים, ביניהם לאנטילופות הנילגאי והקודו ובעבר נחשב גם לקרוב לאנטילופת סוס. כיום החוקרים מחשיבים אותו כסוג פרימיטיבי של קצרי הקרניים. לפי ההערכות הוא הגיע לגובה של 80 ס"מ בכתפיו ולמשקל של עד 200 ק"ג, כשהיו לו דו-צורתיות זוויגית מובחנת, בעיקר בקרניים בדומה לקודו ולקובוס המים המודרניים. המין היה מותאם לחיים בערבות עשב בהם רעה עשבים והוא כנראה היה אצן ואף קפצן מוצלח.
המאובנים של אנטילופה זו התגלו, בין השאר ביוון, מקדוניה, בולגריה, מולדובה, אוקראינה, פקיסטן, איראן, גאורגיה ואזרבייג'ן, וכן מלוב ודרום אפריקה.
פרס המוזיקה האמריקאית לאלבום הפופ/רוק האהוב ביותר
פרס המוזיקה האמריקאית לאלבום הפופ/רוק האהוב ביותר הוא פרס המוענק מאז שנת 1974.
שיאנית הזכיות בקטגוריה היא טיילור סוויפט, עם 5 זכיות. סוויפט היא שיאנית המועמדויות בקטגוריה, כשמונה מועמדויות.
ביו-מחשב
ביו-מחשב היא מערכת הרותמת את הפעילות של מולקולות ביולוגיות כגון DNA ,RNA וחלבונים או פעילות של רשתות ביולוגיות ומערכות ביולוגיות גדולות יותר כדי ליישם תהליכים חישוביים הכוללים אחסון, אחזור ועיבוד נתונים. פיתוח הביו-מחשב מבוסס על מספר תחומי דעת: מדעי המחשב, הנדסה, כימיה וביולוגיה.
התפתחות מדע הביוננוטכנולוגיה במאה ה-21 פרצה את הדרך ליצירת מערכות ביולוגיות המיישמות טכנולוגיות חדישות ביניהן הביו-מחשב. טכנולוגיה זו מתבססת על רשתות ביולוגיות מתוכננות מעשי ידי אדם שמטרתן לסמן ולבקר קשרים בין גורמים ביולוגים בתוך התא הבודד וכן באורגניזם השלם. מאפייני המערכת, המתבססים על מדעי המחשב וההנדסה, הם תכנות, מודולריות וגיוון.
רקע מדעי
ביו-מחשב משתמש בחומרים ביולוגים על מנת להציג פעולות חישוביות. הרעיון שמולקולות יכולות לחשב הוצע על ידי קבוצה של מדעני מחשב ומהנדסי חשמל שצפו בדרך שבה מידע מעובד באורגניזמים ותאים. המדענים השוו זאת לידע התאורטי שלהם במדעי המחשב והנדסת מחשבים. פריצת הדרך הראשונה בתחום נעשתה ב-1994 על ידי פרופסור לאונרד אדלמן (Adleman) מאוניברסיטת דרום קליפורניה. המושג "חישוב" מבוסס על דרך החשיבה ועיבוד המידע של בני האדם, אשר נעשית על ידי המוח. ההנחה היא, שתא בודד כיחידת החיים מכיל בקרבו תהליכים חישוביים שתפקידם ליישם תהליכי בקרה, לאגור מידע, לעבדו ולאחזרו. תהליכים אלו מבוצעים על ידי מסלולים מטבוליים מורכבים בהם יש קלטים ופלטים. ביו-מחשב מורכב ממסלול או סדרה של מסלולים מטבוליים המערבים חומרים ביולוגים מתוכננים על ידי בני אדם המשמשים כקלטים של מערכת. רעיון הביו-מחשב עלה כפתרון למגבלות המחשבים המסורתיים כגון הצורך בהעברת מידע רב תוך כדי אחסון מינימלי של המידע.
סוגי ביו-מחשב
ישנם שלושה סוגים של ביו-מחשב: מחשבים ביוכימיים, מחשבים ביו-מכניים ומחשבים ביו-אלקטרונים.
מחשבים ביוכימיים
מחשבים ביוכימיים מפעילים תהליכי חישוב באמצעות מסלולים ביוכימיים מלאכותיים בהם המגיבים הנכנסים למסלול הביוכימי משמשים כקלט או קלטים והתוצרים היוצאים מהמסלול הביוכימי משמשים כפלט או פלטים. המסלול בנוי מראקציות רבות המזורזות בעזרת זרזים ביולוגים אשר מקבלים מגוון עצום של משובים אחוריים (feedback) או קדמיים (feed forward) על מנת ליצור פונקציות חישוביות. המסלול הביוכימי משמש כמעבד נתונים והתוצר הסופי הוא פונקציית החישוב. המשובים יכולים להיות חיוביים או שליליים הגורמים להגברת או להאטת התהליכים הביוכימיים בפלט. גורמי המשוב יכולים לכלול את רמת האנזימים, ריכוז המגיבים או התוצרים בראקציה. בנוסף גורמי המשוב יכולים להיות מולקולות המשפיעות אחת על השנייה דרך קשירתן ובעקבות כך לשנות את תגובתן הכימית. התוצר הייחודי שנוצר כתוצאה ממסלולים אלה מהווה את הפלט בדומה למערכת חישובית שבה קלט מתפרש לפלט.
מחשבים ביו-מכניים
מחשבים ביו-מכניים דומים למחשבים ביוכימיים בכך ששניהם מציגים תוצר ספציפי המתפרש כפונקציית חישוב המתבססת על תנאים התחלתיים ספציפיים הפועלים כקלט. ההבדל המהותי בין שני סוגי הביו-מחשב הוא בכך שבמחשבים ביוכימיים, נוכחות או ריכוז של כימיקלים מסוימים מובילים לפלט. לעומת זאת, במחשבים ביו-מכנים המבנה התלת־ממדי של מולקולה ספציפית או קבוצה של מולקולות תחת אותם תנאים התחלתיים משמשת כפלט. מחשבים ביו-מכניים מסתמכים על מולקולות ספציפיות שבאופן טבעי מאמצות מבנים פיזיקליים מסוימים תחת תנאים כימיים שונים.
מחשבים ביו-אלקטרונים
ביו-מחשב יכול גם להציג חישובים באופן אלקטרוני. בדומה למחשב ביוכימי וביו-מכני, תוצאת החישוב היא פלט אשר מבוסס על תנאים התחלתיים שמשמשים כקלט. במחשבים ביו-אלקטרונים, התוצר שנמדד הוא מוליכות חשמלית שנובעת מתהליכים ביואלקטרוניים המבוססים על ביו-מולקולות הפועלות בתהליכי מעבר אלקטרונים המשמשות כקלט של המערכת הביו אלקטרונית.
יישומים ביולוגים
תהליכי הבקרה והמשוב יכולים להיות ברמות השונות: רמת ה- DNA בו הפלט יהיה תהליך השעתוק, ברמת ה-RNA בו הפלט יהיה התרגום וברמת החלבון בו הפלט יהיה הפונקציה החלבונית. מדובר בתהליך מעגלי שכן חלק מהפונקציות החלבוניות המהוות כפלטים משמשות כקלטים לכל אחת מהרמות האחרות שהרי תפקידם לטפל ולבקר את תהליכי השעתוק והתרגום. באפשרותנו לנצל מערכות אלו ברמות השונות על-מנת למדל תהליכים חישוביים.
DNA
מולקולת ה- DNA מועדפת לבניית משטחים שעליהם יתבססו ביו-מחשבים בזכות תכונותיה הפיזיקליות והכימיות. המאמצים לרתום את החומר הגנטי ליישום תהליכים חישוביים נבעו מתוך ההבנה כי הגנום על כל נדבכיו פועל כביו-מחשב טבעי שהרי החומר הגנטי מקודד לחלבון שהפונקציה שלו מהווה את הפלט. יוצא אפוא שבחומר הגנטי מאוחסנת אינפורמציה המתבטאת בהתאם לקלטים ביולוגים הכוללים פקטורים מסוגים שונים. הרעיון של חישוב באמצעות DNA עדיין בתהליכי פיתוח ומחקר הן ברמת המבחנה (in vitro) והן ברמת האורגניזם השלם (in vivo). תוצאות מבטיחות במחקרים מסוגים אלה יאפשרו בעתיד פריצת דרך בתחומי הביולוגיה ומדעי המחשב גם יחד. חישוב מסוג זה מנוצל לצורך שימושים רבים, משערים לוגיים, למידה על דפוסי ביטוי של גנים שונים וכלה בדיאגנוזה וריפוי מחלות שונות. לדוגמה:
RNA
RNA משמש נשא של האינפורמציה האגורה ב-DNA אשר בגרעין התא (בתאים איקריוטים) לתהליך ביטוי החלבונים בציטופלזמת התא. השילוב של יכולת אחסון מידע ב-RNA והעובדה ש-RNA יכול להיות מסונתז בתאים הופך אותו להיות חומר המוצא האידיאלי ליצירת ביו-מחשב in vivo. ישנם שני סוגים של מולקולות RNA אשר עליהם מתבסס הביו-מחשב. הסוג הראשון: RNAi - RNA interference- השתקת ביטוי גנים באמצעות מולקולות RNA קטנות קצרות (siRNA). בקרה על ידי RNAi מאפשרת חישובים לוגיים מרובי תפוקה. מולקולות ה-RNA הקצרות נקשרות לאזור שאינו מתורגם (UTR), בצד ה-’3 אשר ב- RNA שליח, (mRNA), באמצעות זיווג בסיסים ובכך לא מאפשרות תרגום חלבון ממולקולות אלה. עיקרון זה מאפשר ליצור מספר יישומים. הסוג השני: מנגנון riboswitch - מבנים פנימיים יציבים של mRNA המאפשרים תרגום/ עיכוב תרגום חלבונים מה- mRNA. יצירת ה-riboswitches יכולה להשתנות בהתאם לקלטים שונים כגון טמפרטורה ומולקולות שונות. השפעות אלו והאינטראקציות בין riboswitches שונים בתוך אותה מולקולה ובין מולקולות שונות מאפשרות להנדס רשתות לוגיות. יישומים שונים התפרסמו בשנים האחרונות בנוגע לביו-מחשב המבוסס על RNA, כגון:
חלבונים
מערכות מבוססות חלבונים מסתמכות על בקרות שונות ברשתות ביולוגיות קיימות. הביו-מחשב הראשון התבסס על חלבונים (פקטורי שעתוק) המבקרים ביטוי גנים. הביו-מחשב אוסף קלטים שונים באמצעות רשתות חלבוניות שונות כדי לייצר שערים לוגיים שתוצרם יהיה פלט ייחודי כגון: AND, NOT.
מחקרים נוספים בתחום מציגים יישומים שונים של הביו-מחשב מבוסס חלבונים, כגון:
היישום המידי של ביו מחשבים ברפואה הוא בתחום שיגור תרופות חכמות. המטרה שנשא התרופה יהיה בעל יכולת לקלוט את המידע מהסביבה לעבדו ולהחליט האם להפעיל את התרופה בהתאם לנתונים. לשם כך המשגר נושא בחובו אלמנט חישובי מתוכנן מראש הקולט מידע מהסביבה ומוציא פלט בצורת הפעלת התרופה באתר המטרה לפי התנאים שהוגדרו על ידי המתכנן.
אלי ג'רבי
ביוגרפיה
ג'רבי סיים בשנת 1979 לימודי תואר ראשון ושני בהנדסת חשמל באוניברסיטת תל אביב. בשנת 1988 השלים תואר שלישי באלקטרוניקה פיזיקלית, בנושא תאוריה ליניארית תלת-ממדית של לייזר אלקטרונים חופשיים (FEL). הוא זכה במלגות בתר-דוקטורט של תוכנית פולברייט ושל קרן רוטשילד, ושימש עמית מחקר במעבדתו של פרופ' ג'ורג' בקפי במכון הטכנולוגי של מסצ'וסטס (MIT).
בשנת 1990 התמנה כחבר סגל אקדמי בכיר בפקולטה להנדסה של אוניברסיטת תל אביב. הוא הקים מעבדת מחקר והוראה בתחום המיקרוגל, שבה עוסק במחקר ופיתוח, בהוראה, ובהדרכת תלמידי מחקר.
מחקר
העבודות של פרופ' ג'רבי וצוותו עוסקות בחקר אינטראקציות בין גלים א"מ לחומרים במצבי צבירה שונים, ובפרט בין קרינת מיקרוגל למוצקים בתהליכי התכה, אבקות ופלזמה (גז מיונן), ובפיתוח שימושים לתופעות אלו.
חימום מיקרוגל מקומי מכוון לטמפרטורות גבוהות
בתוך שניות ספורות של הקרנה בתהליך LMH (בהספק של כ-100 ואט), הטמפרטורה נוסקת אל מעל 1,000 מעלות צלזיוס בנקודה החמה, שקוטרה כ-2 מ"מ (קטן בשני סדרי גודל מאורך הגל, כ-12 ס"מ). ממצא זה מפר לכאורה את מגבלת הדיפרקציה, אך הוא מוסבר בתלות של תכונות החומר בטמפרטורה, כך שחימום לא אחיד מלכתחילה גורם לכך שהאזור החם נוטה להתחמם יותר ולהתקרר פחות מסביבתו. תופעה זו של חוסר יציבות מקומית תוארה על ידי ג'רבי גם באנלוגיה לאפקט מת'יו (Matthew effect) המתקיים באופן גנרי בתחומים מגוונים, כגון חברה, כלכלה, אקדמיה ועוד (ידוע גם כאפקט המצטבר של היתרונות והחסרונות, או בשאלה התאולוגית מדוע העשירים מתעשרים והעניים מתענים).
מקדחת המיקרוגל ופליטת כדורי פלזמה מאובקת ממוצקים
תופעת ה-LMH המכוון (intentional LMH) היוותה בסיס להמצאת "מקדחת המיקרוגל" (ר' איור עליון). תגלית זו שהוצגה בשנת 2002 עוררה בשעתה עניין תקשורתי ברחבי העולם. מקדחות מיקרוגל נוסו מאז בהצלחה בחומרים שונים וכן למגוון שימושים, כגון קידוח בעצמות למטרות רפואיות, קידוח בסלעים לצורכי כרייה, וכיוצא בזה. מקדחות מיקרוגל לבטון הדגימו פעולה חרישית בקידוחים עמוקים יחסית (לעומק של כ-26 ס"מ בקוטר 1.2 ס"מ), וכן גם בחיתוך שקט של בטון. לאחרונה הוצגה יכולת דומה של LMH משולב זרם ישר (DC) גם לחיתוך ברזל.
מחקר ה-LMH הראה שהפעלת התקן דמוי מקדחת המיקרוגל באופן הפוך (כלומר במשיכת האלקטרודה במקום דחיפתה) גורמת להינתקות הנקודה המותכת מחומר המצע. הקרנה נוספת של הנתך במהוד מיקרוגל גורמת להתאדותו וליצירת עמוד פלזמה המתכנס לצורת כדור פלזמה מרחף באוויר (ר' איור תחתון). פלזמה זו, בנוסף ליונים ולאלקטרונים המרכיבים אותה, עשירה גם בחלקיקים טעונים גדולים יחסית, בסקאלה ננו-מטרית ומיקרו-מטרית, שמקורם בחומר המצע ועל כן היא מוגדרת כפלזמה מאובקת (Dusty plasma). הדמיון בינה לבין התופעה הנדירה יחסית של ברק כדורי (כדור ברק, Ball lightning) בטבע מאפשר לדמות תופעה זו במעבדה וכן גם להדגים תופעות וולקניות שונות, כגון זרימת לבה לוהטת מתוך ליבת סלע בזלת. במחקר זה הוצע גם להשתמש במנגנון DC-LMH ליצירת פלזמה מאובקת לצורך הפקת מינרלים מסלעים, באופן חשמלי ישיר וללא צורך באמצעים מכניים לריסוק הסלע.
הצתת תערובות תרמייט, הדפסה בתלת־ממד בחימום מיקרוגל מקומי וחימום מיקרוגל טרנזיסטורי
במחקרים נוספים נבחנו יישומים חדשים לתופעת ה-LMH, כגון הצתת תערובות תרמייט (Thermite) והדפסה בתלת-ממד. תערובת תרמיט מכילה שתי אבקות, אחת של מתכת והשנייה של תחמוצת מתכת אחרת. נמצא שהצתת דלק מתכתי זה באמצעות LMH יעילה ביותר, והיא ישימה גם בחלל ריק ובתווך מימי (עקב תופעת "בועת גולת השיש", Bubble marble, שנתגלתה במחקר זה). השימוש ב-LMH להדפסה בתלת-ממד מתבסס על התכה של כמויות קטנות של אבקת מתכת, והוספתן זו לזו במבנה הרצוי (בגישת ייצור תוספתי, Additive manufacturing). יישומי LMH אלו משתלבים עם המגמה הנוכחית למעבר למקורות מיקרוגל טרנזיסטוריים (במקום שפופרתיים) לשימושים אנרגטיים, ובפרט לצורך חימום, מגמה שג'רבי וקבוצתו היו מראשוניה.
מחקריו של ג'רבי זכו למימון רב-שנתי מהקרנות ISF, BSF, משרדי האנרגיה והמדע, ועוד. הם פורסמו במאמרים בכתבי עת מדעיים, רשומות כנסים, ספרי עיון ופטנטים, וכמה מהם דווחו על ידי ערוצי מדיה שונים. ג'רבי שימש כעורך וכמעריך מחקרים בתחומי המיקרוגל והפלזמה (ערך בין השאר את כתב העת Journal of Microwave Power and Electromagnetic Energy (JMPEE)), והשתתף בארגון כנסים בינלאומיים בתחומי מחקרו.
אקדמיה וחברה
לצד עיסוקו המחקרי, ג'רבי פרסם בעבר מאמרי דעה וביקורת בנושאים הקשורים לממשקי האקדמיה והחברה בישראל. מאמריו עסקו בשאלות ערכיות ביחס לעמדות האוניברסיטה והתנהלותה במארג החברתי-ציבורי-כלכלי הרחב, ובין השאר בביקורת על מדיניות הקבלה לחוגים שונים באוניברסיטה (הנגזרות מרמות ביקוש ולא משיקולים מהותיים), שאלות הנוגעות לאיזון בין מסחור קניין רוחני לבין הגנה על החופש האקדמי, וסוגיות הנוגעות לניהול החוב האקטוארי כנגד נכסי האוניברסיטה.
א-רובע אל-ח'אלי
א-רובּע אל-ח'אלי משתרע על שטח של כ-600 אלף קמ"ר. רובו בגבולות ערב הסעודית ומיעוטו בתימן, בעומאן ובאיחוד האמירויות הערביות. האזור דמוי מלבן שאורכו כ-1200 ק"מ ורוחבו כ-500 ק"מ. גובהו במערב מגיע לכ-600 מ' מעל פני הים, והוא משתפל כלפי מזרח עד לגובה של כ-180 מ'. מדבר א-רובּע אל-ח'אלי שוכן באגן גאולוגי סדימנטרי, הנתון בתוך הלוח הערבי, ופניו ברובם מכוסים בחוליות.
א-רובּע אל-ח'אלי הוא מהאזורים הצחיחים ביותר בעולם. הוא אינו מיושב, ואף לא נחקר במלואו. המסעות המתועדים הראשונים של בני אירופה בתוככי א-רובּע אל-ח'אלי היו אלה של ברטרם תומאס ב-1930 ושל סנט ג'ון פילבי ב-1932. וילפרד תסיגר חצה את האזור פעמיים בשנים 1946–1950 ופרסם את רשמיו בספרו מ-1959 "חולות ערב". חציית מדבר א-רובּע אל-ח'אלי היא אתגר לספורטאים ולהרפתקנים המנסים לעבור בו בהליכה, ללא תמיכה חיצונית ובמשך זמן קצר ככל האפשר.
מעריכים שבמרחביו טמונים מרבצי נפט וגז אדירים. ב-1948 התגלה בחלקו הצפון-מזרחי שדה הנפט הנחשב לגדול בעולם – שדה גוואר. שדות נפט וגז משמעותיים נמצאים בדרום-מזרח האזור בגבולות עומאן ואיחוד האמירויות, בהם שדה שייבה.
גולדן סטייט ווריורס
גולדן סטייט ווריורס (באנגלית: Golden State Warriors) היא קבוצת כדורסל מהעיר סן פרנסיסקו שבקליפורניה, ארצות הברית, המשחקת בליגת ה-NBA. הקבוצה משובצת בבית הפאסיפי שבאזור המערב, ומארחת את משחקיה הביתיים באולם צ'ייס סנטר.
הווריורס הוקמו בשנת 1946 כפילדלפיה ווריורס, בעיר פילדלפיה שבפנסילבניה, בה זכה המועדון באליפות הליגה כבר בעונת הבכורה שלו בליגת ה-BAA (אשר הפכה בהמשך לליגת ה-NBA). בשנת 1962, עבר המועדון לסן פרנסיסקו, והפך לסן פרנסיסקו ווריורס עד שנת 1971, בה שינה את שמו לגולדן סטייט ווריורס.
מלבד האליפות בה זכו בעונת הבכורה שלהם בעונת, זכו הווריורס בשש אליפויות נוספות: הראשונה בעונת בעודם משחקים בפילדלפיה, השנייה כגולדן סטייט ווריורס בעונת , השלישית לאחר 40 שנה – בעונת , הרביעית לאחר שנתיים, בעונת , החמישית בעונת  והשישית בעונת. הישג זה, שבע אליפויות, מציב את הקבוצה במקום השלישי במספר הזכיות באליפות ה-NBA. את עונת סיימה הקבוצה עם מאזן הניצחונות הגבוה בתולדות הליגה: 73–9 (89.0%).
1946–1962: אליפות בפילדלפיה
הווריורס נוסדו בשנת 1946 כפילדלפיה ווריורס, חברה מייסדת של ליגת ה-BAA (התאחדות הכדורסל של אמריקה). המועדון היה בבעלותו של פיטר טיירל, שבבעלותו הייתה גם קבוצת ההוקי קרח פילדלפיה רוקטס, ששיחקה בליגת ה-AHL (ליגת ההוקי האמריקאית). טיירל שכר את אדי גוטליב, יזם כדורסל מאזור פילדלפיה, כמאמן הראשי והג'נרל מנג'ר. הוא החליט לבחור בשם ווריורס למועדון החדש על שם קבוצת ספורט מקצוענית שהתקיימה בעבר בעיר.
בהובלתו של סנסציית הקליעה ג'ו פולקס, הם זכו באליפות הליגה כבר בעונת הבכורה של המועדון,, כשהם גוברים על שיקגו סטאגס, בחמישה משחקים, 4-1. ליגת ה-BAA הפכה לליגת ה-NBA בשנת 1949). גוטליב קנה את המועדון בשנת 1951.
הווריורס זכו באליפות השנייה שלהם כפילדלפיה ווריורס בעונת, כשהם גוברים על פורט ויין פיסטונס בחמישה משחקים, 4-1. הכוכבים של תקופה זו היו חברי היכל התהילה לעתיד: פול אריזין, טום גולה וניל ג'ונסטון. בשנת 1959, החתימו הווריורס את בחירת הדראפט האזורית וילט צ'מברלין, צ'ימברליין היה שש פעמים הקלעי המוביל של ליגת ה-NBA בזמן ששיחק עם הווריורס, החל במהירות לנפץ את שיאי הנקודות של ה-NBA ולשנות את צורת המשחק לעד. ב-2 במרץ 1962, שיחקו הווריורס משחק "ביתי" באולם הנייטרלי שבהרשי, פנסילבניה. במשחק זה קלע צ'מברלין 100 נקודות, נגד ניו יורק ניקס, שיא NBA ואחד מרגעי השיא של ליגת ה-NBA.
1962–1971: סן פרנסיסקו ווריורס
בשנת 1962, רכש פרנקלין מיאולי רוב במניות המועדון והעבירו לעיר סן פרנסיסקו, כשהוא משנה את שם המועדון לסן פרנסיסקו ווריורס. הווריורס שיחקו בין השנים 1962–1964 את רוב משחקיהם הביתיים באולם הקאו פאלאס הנמצא בדליי סיטי, הנמצאת דרומית לגבול העיר סן פרנסיסקו, ובין השנים 1964–1966 באולם סן פרנסיסקו סיביק אודיטוריום, אף על פי שמדי פעם שיחקו את משחקיהם הביתיים בערים סמוכות כאוקלנד וכסן חוזה. הווריורס זכו באליפות אזור המערב בעונת, כשהם מפסידים בגמר ה-NBA לבוסטון סלטיקס, 1-4.
בעונת, ביצעו הווריורס טרייד על וילט צ'מברלין שהעבירו לפילדלפיה 76', תמורת קוני דירקינג, לי שאפר, פול ניומן ו-150,000 דולר, הווריורס סיימו את העונה הסדירה במאזן 17–68, אחרונים באזור המערב. בדראפט 1965 בחרו הווריורס כבחירה השנייה את ריק בארי. בעונתו הראשונה נבחר בארי לרוקי השנה, ועונה לאחר מכן, 1966-67, הוביל את הווריורס לגמר ה-NBA, בו הפסידו הווריורס בשישה משחקים, 2-4, לקבוצה שהחליפה את הווריורס בפילדלפיה, פילדלפיה 76'. כשהוא זועם על הנהלת המועדון, שכשלה בתשלום תמריצים ומענקים מסוימים שהגיעו לו, לדעתו, החליט בארי לעזוב. הווריורס סירבו לשחררו ובארי ישב מחוץ לקווים למשך עונת, שלאחריה הצטרף לאוקלנד אוקס מליגת ה-ABA היריבה. לאחר ארבע עונות ב-ABA, הצטרף בארי חזרה לווריורס בשנת 1972. עם פתיחתו של אוקלנד קוליסאום ארנה בשנת 1966 הווריורס החלו לקבוע מספר הולך וגדל של משחקי בית באולם החדש. עונת הייתה האחרונה של המועדון בסן פרנסיסקו, כסן פרנסיסקו ווריורס.
1971–1977: גולדן סטייט ווריורס ואליפות
בעונת שינו הווריורס את שמם לגולדן סטייט ווריורס, ושיחקו כמעט את כל משחקי הבית שלהם באוקלנד. שישה משחקי "בית" שוחקו באותה העונה בסן דייגו, אך משמעותית הייתה העובדה כי לא שיחקו מסן פרנסיסקו או בדליי סיטי. לאחר ששינו את שמם מסן פרנסיסקו ווריורס, הפכו הווריורס לקבוצה השנייה בארבע ליגות הספורט המקצועני הבכירות בארצות הברית, שאינן כוללות את שם המדינה או שם העיר בשמן הרשמי (אף על פי שהמונח "גולדן סטייט" הוא כינוי ידוע למדינת קליפורניה), המועדון השני הוא ניו אינגלנד פטריוטס מליגת ה-NFL.
הווריורס העפילו לפלייאוף בכל השנים בין 1971 ל-1977, למעט בשנת 1974, וזכו באליפות הראשונה שלהם בחוף המערבי בעונת. במה שנחשב לאחת ההפתעות הגדולות בהיסטוריה של ה-NBA, גברו הווריורס על וושינגטון בולטס הפייבוריטים בסוויפ, 4-0. שחקן העבר של המועדון אל אטלס שימש כמאמן הראשי של המועדון, ועל המגרש הובילו את הווריורס ריק בארי, ג'מאל וילקס ופיל סמית'. הווריורס לא עוררו כל ציפייה שיצליחו להעפיל לשלבים הגבוהים של הפלייאוף, עד שהנהלת אולם הקוליסאום קבעה אירועים אחרים לתאריכים בהם התקיימו משחקי גמר ה-NBA. כתוצאה מכך, לא שיחקו הווריורס את משחקי הבית במסדרת הגמר באוקלנד, אלא באולמם הביתי הישן, קאו סיטי, שנמצא בדליי סיטי.
1978–1987: תקופה של מאבקים
הווריורס איבדו שחקני מפתח כמו בארי, וילקס ות'ורמונד, בכמה טריידים גרועים ופרישתם של כמה ותיקים, נאבקו הווריורס ולא הצליחו להעפיל למשחקי הפלייאוף בין השנים 1978–1987, זאת לאחר שבשנות ה-60 ורוב שנות ה-70 היו לאחת הקבוצות הדומיננטיות בליגה. אך דרך בחירות דראפט גבוהות רכשו כמה מהשחקנים הבולטים של אותה התקופה, הסנטר רוברט פאריש, הבחירה השמינית בדראפט 1976, בשנת 1980 הועבר פאריש לבוסטון סלטיקס יחד עם בחירת סיבוב ראשון בדראפט 1980 (אותה ניצלו הסלטיקס כדי לבחור את קווין מקהייל, כבחירה השלישית), בתמורה לבחירת סיבוב ראשון באותו הדראפט. הפורוורד פרוויס שורט, כבחירה החמישית בדראפט 1978. בוגר אוניברסיטת פרדו הסנטר ג'ו בארי קארול, כבחירה הראשונה בדראפט 1980 (בחירה שהגיע בעקבות הטרייד על רוברט פאריש עם הבוסטון סלטיקס), שהקריירה המבטיחה שלו התקצרה עקב פציעה. הרכז מאוניברסיטת ג'ורג'טאון סליפי פלויד, כבחירה ה-13 בדראפט 1982, שלפני מעברו לפורטלנד טרייל בלייזרס יהפוך לשחקן אולסטאר.
1987–1999: תחייה והתמוטטות
לאחר תקופה שהתפרשה מסוף שנות ה-70 ועד אמצע שנות ה-80, בהן חווה המועדון עונות שחונות בהן לא הצליח להעפיל למשחקי הפלייאוף, חווה המועדון תקופה קצרה של התעוררות תחת שרביט האימון של המאמן ג'ורג' קארל. התעוררות שהגיעה לשיאה בעונת, בסיומה של העונה הסדירה השיגו הווריורס מאזן של 40–42, שהציב אותם במקום החמישי בדרוג הפלייאוף במערב. בסיבוב הראשון של הפלייאוף פגשו הווריורס את המדורגת רביעית יוטה ג'אז, לאחר ארבעה משחקים הצליחה כל אחת מהקבוצות לשמור על הביתיות, במשחק החמישי והמכריע שנערך בסולט לייק סיטי הצליחו הווריורס לשבור את יתרון הביתיות של הג'אז ולנצח, 118-113 ולעלות לחצי גמר המערב מול לוס אנג'לס לייקרס שסיימה את העונה הסדירה עם המאזן הטוב בליגה, 65-17. הלייקרס השתלטו על הסדרה מתחילתה ובתום שלושת המשחקים הראשונים הובילו בצורה נחרצת, 0-3 לאחר שניצחו במשחק השלישי באוקלנד. המשחק הרביעי בסדרה היה סיפור אחר לגמרי, ועד היום נחשב לאחד ממשחקי הפלייאוף הטובים בהיסטוריה של ה-NBA, במשחק הצטיין סליפי פלויד. במהלך המחצית השנייה של המשחק קלע פלויד 39 נקודות (שיא NBA למשחק פלייאוף) ובמהלך הרבע הרביעי לקלוע 29 מתוכן (שיא NBA למשחק פלייאוף). פלויד קלע שישה סלי שדה רצופים במהלך הרבע הרביעי, כשהוא מסיים את המשחק עם 51 נקודות, ומוביל את הווריורס לניצחונם היחיד בסדרה, 129-121. אך הלייקרס התאוששו מההפסד המפתיע וגברו על ווריורס במשחק החמישי בסדרה, 118-106, בדרך לניצחון בסדרה כולה, 4-1.
"משחק הסליפי פלויד" היה סמן להתעניינות הגוברת במשחקי ה-NBA באזור המפרץ, התעניינות שקודמה עוד יותר בידי המאמן דון נלסון שהצליח לבנות קבוצה מצליחה בסוף שנות ה-80 ותחילת שנות ה-90 יחד עם טריו הקלעים טים הארדוויי, מיץ' ריצ'מונד וכריס מאלין. אך נלסון, שחיפש שחקן גבוה לקו הקדמי של הקבוצה, כדי שישלים את שיטת הראן אנד גאן, ביצע טרייד ששבר את שלישיית הבסיס של הקבוצה ושלח את ריצ'מונד לסקרמנטו קינגס תמורת הבחירה ה-3 בדראפט 1991, בילי אוונס. נלסון הובא למועדון בידי ג'ים פיצג'רלד, שהיה הבעלים של המועדון בין השנים 1986–1995. בעונת, עם בחירת הדראפט הראשונה כריס ובר שהשיג 17.5 נקודות ו-9.1 כדורים חוזרים בממוצע למשחק ולטרל ספריוול שנבחר עונה קודם לכן בדראפט 1992 כבחירה ה-24, סיימו הווריורס את העונה הסדירה במאזן 32–50 והגיעו למקום השישי במערב. בפלייאוף נוצחו הווריורס בסוויפ, 0-3, בידי פיניקס סאנס. אך עונה לאחר מכן חל קרע בין נלסון, ובר וספריוול, כל השלושה עזבו את המועדון, והווריורס נכנסו לסחרור. עונת, הייתה הראשונה תחת הבעלים הקודם של המועדון, כריס קוהאן. בעונת, בעוד אוקלנד קוליסאום נתון בשיפוצים, שיחקו הווריורס את משחקי הבית שלהם בסן חוזה, כשהם משתרכים מאחור ומשיגים מאזן של 30–52. במהלך חודש דצמבר של עונת הושעה לטרל ספירוול לשארית העונה לאחר שחנק את המאמן פי. ג'יי. קארלסימו במהלך אימון הקבוצה. ספריוול לא שיחק עד שהועבר בטרייד בינואר 1999 לניו יורק ניקס תמורת ג'ון סטארקס, כריס מילס וטרי קאמינגס.
1997–2004: תקופת גארי סנט ג'ין
גארי סנט ג'ין הפך לג'נרל מנג'ר החדש של הווריורס ביולי 1997; הוא ודייב טוורדזיק קיבלו את מרבית הביקורת על חולשתם של הווריורס בתחילת תקופתו של קוהאן, כולל ביקורת מקוהאן עצמו. סנט ג'ין הביא כמה שחקנים, כמו טרי קאמינגס, ג'ון סטארקס ומוקי בליילוק, שהיו הרבה מעבר לשיאם. כמה מבחירות הדראפט של טוורדזיק התבררו ככישלון, כמו טוד פולר (בשעה שקובי בראיינט עדיין היה פנוי), וסטיב לוגאן (שמעולם לא שיחק ב-NBA). בדראפט הבא בחרו הווריורס את אדונל פוייל בשעה שטרייסי מקגריידי עדיין היה פנוי. סנט ג'ין, לעומת זאת, בחר גם את מי שיהפוך לפעמיים זוכה תחרות ההטבעות במשחק האולסטאר, ג'ייסון ריצ'רדסון מאוניברסיטת המדינה של מישיגן כבחירה החמישית בדראפט 2001, שיהפוך לשחקן מפתח בקבוצה עד לעונת.
למשך כמה שנים, עם הכוכבים העולים, ג'ייסון ריצ'רדסון, אנטואן ג'יימיסון וגילברט ארינאס שהובילו את הקבוצה, הווריורס נראו לפתע כקבוצה במגמת עלייה. אך בסופו של דבר לווריורס הצעירים פשוט לא היה מספיק באזור המערב האולטרה תחרותי. לאחר עונת, הטעויות אותם ביצע גארי סנט ג'ין מוקדם יותר כאשר התחייב לחוזים כבדים לשחקנים כמו דני פורטסון, אדונל פוייל ואריק דמפיר, הורגשו היטב בידי אוהדי הווריורס כאשר המועדון לא יכול היה להחתים את הכוכב העולה ארינאס, למרות רצונו של ארינאס להישאר באזור המפרץ.
2004–2007: בנייה מחדש (תקופת ה"אנחנו מאמינים")
כריס מאלין החליף את גארי סנט ג'ין, בשנת 2004, ולקח על עצמו את התואר סגן נשיא בכיר לפעולות הכדורסל. מאלין קיווה לבנות את הקבוצה סביב ג'ייסון ריצ'רדסון, מייק דאנליבי וטרוי מרפי. הקבוצה בחרה את אנדריס ביידרינש מלטביה כבחירה ה-11 בדראפט 2004. בשנת 2005 לקראת מועד סיום ההעברות הוסיף מאלין כוח לקבוצה כאשר רכש את בארון דייוויס, והביא לקבוצה את ה"סופרסטאר" הראשון מאז מאלין עצמו. את עונת פתחו הווריורס בצורה מוצלחת, כשהם נכנסים לשנה החדשה במאזן חיובי לראשונה מאז שנת 1994. אך, עד לסוף מרץ הצליחו הווריורס לנצח 13 משחקים בלבד. כוכב הקבוצה בארון דייוויס מצא את עצמו לעיתים קרובות בסכסוך עם המאמן הראשי מייק מונטגומרי וכשל להישאר בריא לאורכה של העונה, כשהוא משחק רק 54 משחקים במהלכה. ב-5 באפריל 2006, איבדו הווריורס כל סיכוי להעפיל למשחקי הפלייאוף עם הפסד בהארכה לניו אורלינס הורנטס, 114-109, מאריכים את בצורת הפלייאוף של המועדון ל-12 שנה.
לעונת, נכנסו הווריורס עם רצף ההיעדרות מהפלייאוף הפעיל הארוך ביותר. במהלך פגרת 2006, הם רכשו את שתי העונות הנותרות בחוזהו של המאמן מייק מונטגומרי ושכרו את מאמנם לשעבר ומאמן דאלאס מאבריקס דון נלסון כדי שימלא את מקומו. במהלך מחנה האימונים, מאט בארנס ביסס את עצמו כאופציה ברוטציית השחקנים. ב-17 בינואר 2007, ביצעו הווריורס טרייד עם אינדיאנה פייסרס בו העבירו את טרוי מרפי, מייק דאנליבי, אייק דיוגו וקית' מקלאוד, ובתמורה קיבלו את הפורוורד אל הרינגטון, הגארד סטיבן ג'קסון, שארונאס יאסיקביצ'יוס, והפורוורד ג'וש פאוול. טריידים אלה איפשרו לווריורס לבסס את שיטתו של נלסון, "רוץ וקלע", ולרוץ כל הדרך אל הפלייאוף עם סגל יותר כשרוני ואתלטי. ב-4 במרץ 2007, הפסידו הוריורס 106–107 לוושינגטון ויזארדס ונחלו הפסד שישי רצוף, כאשר גילברט ארינאס מקבל עבירה טכנית כשנותרה פחות משנייה לסיום המשחק. ההפסד העמיד את מאזנם של הווריורס על 26–35. 4 במרץ 2007 סימן נקודת מפנה בעונה של הווריורס. הווריורס סיימו את העונה הסדירה עם ריצה של 5–16, ריצה שהעניקה לקבוצה מאזן 40–42. המשפט "אנחנו מאמינים", הפך לססמה של הווריורס בחודשיים האחרונים של העונה ובמהלך הפלייאוף.
פלייאוף 2007
בהנהגתם של בארון דייוויס הבריא, ג'ייסון ריצ'רדסון המשתפר, והכוכב העולה מונטה אליס, ובגיבוי של אנדריס ביידרינש, העפילו הווריורס לפלייאוף לראשונה מאז שנת 1994. הציפיות היו כי ביקורם של הווריורס בפלייאוף יהיה קצר, אך אלה התנפצו כבר במשחק הראשון בסדרה מול דאלאס מאבריקס, כאשר הווריורס ניצחו בדאלאס, 85-97. המאבריקס התאוששו וגברו על ווריורס במשחק השני, 99-112. אך הווריורס ניצחו בשני המשחקים הבאים בסדרה, שהתקיימו בבית, עם תרומה אדירה של הקהל באורקל ארנה. עתה חזרה הסדרה לדאלאס, ובמשחק החמישי שהיה צמוד לכל אורכו הצליחו המאבריקס לסחוט ניצחון ולצמצם את הסדרה ל-2–3. המשחק השישי חזר לאוקלנד, והווריורס ניצלו ריצת 0–18 במהלך הרבע השלישי כדי לנצח במשחק 86–111, ואת הסדרה כולה 2–4, ולהפוך למדורגת שמינית הראשונה המנצחת את המדורגת ראשונה בסדרה של הטוב מ-7 משחקים. הווריורס המשיכו לסדרת חצי גמר המערב מול יוטה ג'אז, שני המשחקים הראשונים התקיימו בסולט לייק סיטי, והיו צמודים לכל אורכם, אך בסופם נוצחו הווריורס ונקלעו לפיגור, 2-0. הסדרה עברה לאחר מכן לאורקל ארנה באוקלנד, בו הצליחו הווריורס להתאושש ולגבור על הג'אז במשחק השלישי, 125-105, בסיוע 32 נקודות של בארון דייוויס, וקהל אוהדים צהוב ומחושמל. אך, הווריורס לא הצליחו לנצל את המומנטום ונוצחו במשחק הרביעי, באוקלנד, 115-101, ולאחר מכן גם במשחק החמישי, שהתקיים בסולט לייק סיטי, 100-87, ובסדרה כולה, 4-1.
2007–2010: ההתמוטטות השלישית
במהלך הפגרה, העדיף בארון דייוויס לחתום בלוס אנג'לס קליפרס. הווריורס בחרו בדראפט 2008 את אנתוני רנדולף, מאוניברסיטת המדינה של לואיזיאנה, כבחירה ה-14. כדי לפצות על אובדנו של דייוויס, החתימו הווריורס את קורי מגטי ורוני טוריאף, ואז החתימו חדש את מונטה אליס ואנדריס ביידרינש על חוזים ארוכי טווח.
עונת הייתה מאכזבת עבור הווריורס, כשהם מסיימים את העונה הסדירה במאזן 29–53. מונטה אליס נפצע והושעה בעקבות תאונת אופנוע, שולל מהווריורס את השחקן הראשי שלהם. הווריורס העבירו את אל הרינגטון לניו יורק ניקס תמורת ג'מאל קרופורד, אך נפלו עקב מכת פציעות וחוסר ניסיונם של שחקניהם הצעירים, אנתוני מורו וברנדן רייט. המאמן הראשי של הווריורס, דון נלסון, נאלץ פעמים רבות לבצע שינויים בחמישייה הפותחת עקב הפציעות התדירות של החמישייה הפותחת המקורית של הקבוצה. למרות המאזן השלילי של הקבוצה, הצליחו הווריורס להראות כי הם יכולים להיות קבוצה קשוחה, כאשר הם עם סגל בריא וספסל חזק. הווריורס הראו כי עם מנהיגות ושיפור של שחקניהם הצעירים, הם מסוגלים לגבור גם על הקבוצות הגדולות של הליגה, ולראייה ניצחונם עם הבוסטון סלטיקס, 89-99, במהלך העונה הסדירה.
במהלך פגרת 2009, החליטה הנהלת הווריורס לא לחדש את חוזהו של הג'נרל מנג'ר כריס מאלין. לארי ריליי תפס את מקומו כג'נרל מנג'ר החדש של המועדון, ובחר בדראפט 2009 את סטפן קרי כבחירה השביעית. בנוסף במהלך הפגרה, העבירו הווריורס בטרייד את ג'מאל קרופורד לאטלנטה הוקס תמורת אסי לאו וספידי קלקסטון.
עונת, שוב הייתה מרובת פציעות בעבור הווריורס, כאשר הם לא הצליחו לייצר המשכיות בחמישייה הפותחת של הקבוצה. בנובמבר, סטיבן ג'קסון שלא היה שבע רצון מהקבוצה ואסיי לאו שלא זכה לדקות משחק משמעותיות הועברו בטרייד לשארלוט הורנטס תמורת ראג'ה בל ו-ולדימיר ראדמנוביץ'. הווריורס סיימו את העונה הסדירה במאזן 26–56, ובמקום הרביעי בבית הפאסיפי.
2010–2012: בניה מחדש
בדראפט 2010, בחרו הווריורס את אפיי יודו מאוניברסיטת ביילור, כבחירה השישית. הווריורס גם הציגו סמל מחודש שצללית העיר בתוכו עברה מודרניזציה, ומדים חדשים. הווריורס ביצעו טרייד ששלח את רוני טוריאף, קלנה אזובוקי ואנתוני רנדולף לניו יורק ניקס תמורת דייוויד לי בהסכם "החתם והעבר". לי הסכים לחוזה ל-6 שנים תמורת 80 מיליון דולר, החוזה נבנה בתבנית שהתאימה לאותה התקופה בה כמה קבוצות NBA המתינו להחלטתו של לברון ג'יימס בנוגע לקבוצה בה ישחק בעונה הקרבה.
לאחר עזיבתו של אנתוני מורו לאחר שחתם בניו ג'רזי נטס, החתימו הווריורס את דורל רייט, שחקנה לשעבר של מיאמי היט, על חוזה ל-3 שנים תמורת 11 מיליון דולר. ב-5 בינואר 2010, מכר הבעלים כריס קוהאן את החזקותיו במועדון לפיטר גובר מחברת מאנדליי אנטרטיינמנט ושותפו ג'ו לאקוב תמורת 450 מיליון דולר.
הווריורס המשיכו את מסע הקניות שלהם, כאשר החתימו את ג'רמי לין מאוניברסיטת הרווארד על חוזה מובטח חלקית לשנה אחת עם אופציה לעונה שנייה למועדון. באמצע ספטמבר צורף לואיס אמונדסון תמורת פחות מ-5 מיליון דולר. לפני תחילת מחנה האימונים התפטר דון נלסון ממשרתו ובמקומו מונה למאמן הראשי של המועדון קית' סמארט.
בעוד הקבוצה העבירה עונה יציבה מבלי להתחרות על מקום לפלייאוף, שברו הווריורס שיא מועדון עם 21 סלי 3 נקודות במשחק מול אורלנדו מג'יק. באפריל 2011, קבע דורל רייט שיא מועדון בקליעות ל-3 נקודות לעונה (184), רייט המשיך והיה לשחקן הראשון בהיסטוריה של ה-NBA הקולע בעונתו השביעית יותר נקודות מאשר בכל שש העונות הקודמות. הווריורס כשלו ולא הצליחו להעפיל למשחקי הפלייאוף, כאשר סיימו את העונה הסדירה במאזן 36–46. כתוצאה מכך, ב-27 באפריל 2011 שוחרר קית' סמארט מתפקידו ובמקומו מונה ב-6 ביוני 2011 מארק ג'קסון לתפקיד המאמן הראשי. בדראפט של אותה עונה בחרו את קליי תומפסון במקום ה-11.
2012–הווה: עונות השיא עם סטפן קרי
מעונת החלה הקבוצה להתייצב. תחת הנהגתם של סטפן קרי וקליי תומפסון הצליחה הקבוצה להגיע לפלייאוף, והודחה בסיבוב השני. בעונה זאת קבע קרי שיא NBA חדש 272 שלשות בעונה אחת. עונה לאחר מכן, מספר פציעות פגעו בקבוצה שהודחה בסיבוב הראשון על ידי לוס אנג'לס קליפרס. בעלי הקבוצה החליטו למרות זאת להפסיק את עבודתו של המאמן ג'קסון, ומינו במקומו את שחקן העבר סטיב קר שעד למינויו שימש כפרשן משחקים בטלוויזיה.
בעונת הייתה הקבוצה ביכולת מצוינת וקבעה שיאים. תוך כדי שהם מנצחים 16 משחקים ברציפות, שיא מועדון (הרצף הקודם עמד על 12). ביכולת גבוהה של כל הקבוצה, בעיקר בלטו קרי ותומפסון. שיתוף הפעולה המצוין בין שני הגארדים הנמוכים והזריזים בעלי הקליעה האבסולוטית הוליד תגובות רבות והחלו לכנותם ה"ספלאש ברדרס" (האחים המהירים). את העונה הסדירה סיימו הווריורס במקום הראשון במערב כשהם מובילים את הליגה במאזן חיובי 15–67. בפלייאוף התמודדו מול ניו אורלינס פליקנס בהנהגת אנתוני דייוויס. הווריורס סיימו את הסדרה בניצחון בסוויפ 0–4, כאשר במשחק השלישי חזרו מפיגור 20 נקודות ברבע האחרון עם שלשת שוויון של סטפן קרי שלוש שניות לסיום הזמן החוקי, על מנת לכפות הארכה ולנצח במשחק. בחצי גמר המערב התמודדו הווריורס מול ממפיס גריזליס, אותם ניצחו 2–4 בסדרה. בגמר המערב ניצחו ועלו לגמר ה-NBA לאחר 1–4 מול יוסטון רוקטס.
בגמר ה-NBA התמודדה הקבוצה מול קליבלנד קאבלירס כאשר השחקן המוביל של הקאבלירס היה לברון ג'יימס. גולדן סטייט ווריורס ניצחו בגמר 2–4 כאשר המשחק האחרון נערך בקליבלנד וזכו באליפות אחרי 40 שנה.
את עונת פתחה הקבוצה עם 24 ניצחונות רצופים, שיא NBA וסיימה במאזן 73-9 גם שיא NBA ששבר את השיא הקודם של שיקגו בולס 72-10 מעונת. את העונה סיימו הורייורס במקום הראשון במערב ועם המאזן הטוב בליגה.
בסיבוב הראשון גברה הקבוצה על קבוצת יוסטון רוקטס 4-1. במהלך הסדרה נפצע כוכב הקבוצה סטפן קרי פעמיים, ובסדרת חצי גמר המערב, למרות חסרונו של קרי, גברו הווריורס על קבוצת פורטלנד טרייל בלייזרס בתוצאה 1–4 והעפילו לגמר המערב מול אוקלהומה סיטי ת'אנדר. במשחק הרביעי של סדרת חצי גמר המערב בו נצחו הווריורס, קבע סטפן קרי שחזר באותו משחק מפציעה שיא חדש של 17 נקודות לשחקן יחיד במהלך הארכה.
במשחק הראשון של סדרת גמר המערב נצחו הת'אנדר את הווריורס במגרש הביתי של הווריורס. לאחר ניצחון של גולדן סטייט במשחק השני הגיעו הקבוצות לשחק באוקלהומה סיטי במשחקים 3 ו-4. בשני המשחקים הבאים הביסו הת'אנדר את גולדן סטייט בתוצאות 105–133 ו-94–118 ועלו ליתרון 1–3 בסדרה. במשחק החמישי, אשר התרחש באוקלנד, ניצחה גולדן סטייט וצמצמה את התוצאה ל-2–3 לטובת הת'אנדר. במשחק השישי, שהתרחש באוקלהומה, ניצחו הווריורס וכפו משחק שביעי תוך כדי תצוגת שיא של קליי תומפסון שקלע 41 נקודות ושבר שיא פלייאוף ב-NBA בכך שקלע 11 שלשות. סטפן קרי בלט אף הוא במשחק וסיים עם 31 נקודות, והיה חסר אסיסט אחד כדי לסיים עם טריפל דאבל. למשחק השביעי והמכריע הגיעה גולדן סטייט בטוחה בעצמה ולעיני הקהל הביתי המשולהב שלה גברה בפעם השלישית ברציפות על אוקלהומה בתוצאה 88–96 כשהיא נעזרת ב-36 נקודות של כוכבה סטפן קרי. היה זה המקרה השני בהיסטוריה בו הצליחה קבוצה לחזור מפיגור 1–3 בסדרת גמר אזורית. בכך שוחזר הגמר מהשנה הקודמת בו התמודדה גולדן סטייט מול קבוצת קליבלנד קאבלירס, שעלתה לגמר לאחר שגברה בגמר המזרח 2–4 על טורונטו ראפטורס. ארבעת המשחקים הראשונים הסתיימו בתוצאה 1–3 לטובת הווריורס, אך בשלושת המשחקים הבאים ניצחו הקאבלירס, וזכו באליפות ה-NBA על חשבון גולדן סטייט. היה זה המקרה הראשון בהיסטוריה שבו קבוצה חוזרת בגמר ה-NBA מפיגור 1–3 ומנצחת.
בעונה שלאחר מכן הצטרף לקבוצה קווין דוראנט כשחקן חופשי, ועל צעד זה הוא ספג ביקורות רבות מצד שחקנים ומצד אוהדים רבים, אשר טענו כי מעבר זה הוא "קיצור דרך" לאליפות. עם דוראנט, מטובי השחקנים בליגה שגם זכה לבסוף בתואר הMVP של סדרת הגמר ב-NBA, השיגה הקבוצה מאזן של 15–67 והעפילה פעם נוספת לגמר ה-NBA מול קליבלנד קאבלירס, בפעם השלישית ברציפות. בדרכה לגמר לא הפסידה הקבוצה אף לא פעם אחת, וסיימה ב מול פורטלנד טרייל בלייזרס, מול יוטה ג'אז ומול סן אנטוניו ספרס, אשר כוכבה, קוואי לאונרד, נפצע במהלך מעורר מחלוקת של שחקן הווריורס זאזה פאצ'וליה. את רצף הניצחונות קטע הפסד במשחק הרביעי בסדרת הגמר מול קליבלנד קאבלירס, כשקליבלנד מנפקת את המחצית הראשונה הטובה ביותר בתולדות הגמר כששחקניה קולעים 86 נק'. כתוצאה מכך סיימה הקבוצה את הסדרה במאזן 4-1 וזכתה באליפותה החמישית, כשהיא מסיימת במאזן שיא של ניצחונות פלייאוף: 16-1.
בעונת 2017-2018 הגבילו פציעות של שחקני מפתח את גולדן סטייט, והיא סיימה את השנה במקום השני במערב אחרי יוסטון רוקטס. עם זאת, היא העפילה לגמר רביעי ברציפות מול היריבה הקבועה שלה קליבלנד קאבלירס. לאחר סדרת גמר חד צדדית שנגמרה בסוויפ 4-0 לטובתה, גולדן סטייט זכתה באליפות שנייה ברציפות, ושישית בתולדות המועדון.
בעונת 2018/2019 הצטרף לקבוצה דמרקוס קאזינס, שפציעה הגבילה אותו למספר משחקים מועט באותה עונה. הקבוצה הגיעה למקום הראשון במערב בעונה הסדירה, ועברה בפלייאוף את לוס אנג'לס קליפרס ב-4-2. לאחר מכן היא עברה את יוסטון רוקטס גם כן ב-4-2, ובגמר המערב ניצחה את פורטלנד טרייל בלייזרס בסוויפ 4-0 ועלתה לגמר ה-NBA בפעם החמישית ברציפות. בחצי-גמר המערב נפצע קווין דוראנט, וכאשר חזר במהלך הגמר נפצע שנית. הפציעה הקשה עתידה הייתה להשבית אותו לשנה. בסופו של דבר גולדן סטייט הפסידה לטורונטו ראפטורס 4-2, אשר זכתה באליפות לראשונה בתולדותיה.
לקראת עונת עבר המועדון לשחק באולם צ'ייס ארנה אשר בסן פרנסיסקו, לאחר 48 שנים באוקלנד. באותו הקיץ עזב את הקבוצה קווין דוראנט, כאשר חתם על חוזה בברוקלין נטס. מלבד קווין דוראנט, גם השחקן קליי תומפסון לא היה לרשותם של הווריורס לאורך כל העונה בעקבות פציעה. לאחר 4 משחקים בלבד מפתיחת העונה גם סטפן קרי נפצע וכמעט גמר את העונה (חזר למשחק אחד בלבד בהמשך). הווריורס סיימו את העונה לאחר 65 משחקים בלבד בעקבות מגפת הקורונה, מתוכם ניצחו 15 משחקים, וסיימו במקום האחרון במערב; בכך לראשונה מאז 2011 הווריורס לא העפילו לפלייאוף. בעקבות העונה הרעה גולדן סטייט קיבלו את הבחירה השנייה בדראפט 2020, בה בחרה בג'יימס ויסמן. הם גם בחרו בדראפט את ניקו מאניון עם הבחירה הכללית ה-48. בדיוק כשעונת NBA 2021–20 עמדה להתחיל, דווח כי הגארד קליי תומפסון יחמיץ את העונה הנכנסת עקב פציעה בגיד אכילס שהפכה לעונה השנייה שהוא החמיץ בקריירה שלו. בתחילת העונה מול הנטס, קארי יורד 20 נקודות להפסד 99-125 לנטס. הם התחילו את 20 המשחקים הראשונים של העונה עם רקורד של 11-9 והמשיכו לסיים את העונה הסדירה עם מאזן של 39-33, כשהם העפילו לטורניר הפליי-אין החדש נגד לוס אנג'לס לייקרס המדורגת השביעית. קרי זכה בתואר הקלעי המצטיין השני שלו לעונה לאחר שקלע 32.0 נקודות למשחק והיה בשיחות הMVP ב-NBA לצד ג'ואל אמביד מפילדלפיה וניקולה יוקיץ' מהנאגטס, שזכה בתואר בסופו של דבר. עם זאת, הווריורס הודחו מהפלייאוף לאחר שהפסידו שני משחקי פליי-אין ללוס אנג'לס לייקרס שתהפוך למדורגת השביעית, ולממפיס גריזליס, במקור המדורגת תשיעית, שהמשיכה להתמודד מול הג'אז לאחר הניצחון במשחק נגד הווריורס. זו הייתה השנה השנייה ברציפות שהווריירס החמיצו את הפלייאוף.
הווריורס החתימו מחדש את קרי על הארכת חוזה ל-4 שנים בשווי של עד 215 מיליון דולר. לאחר סיום ומתן לגיטימציה לעסקאות, הווריורס רכשו את אוטו פורטר ג'וניור ונמניה בייליצה לשנה. ב-10 באוגוסט 2021, אנדרה איגודלה חזר לקבוצה. קליי תומפסון חזר לשחק לאחר שנעדר מהמגרשים למעלה משנתיים וחצי בגין שתי פציעות משמעותיות. הגולדן-סטייט סיימו את עונת 21/22 במקום השלישי ועלו לפלייאוף. שם גברו בסיבוב הראשון על דנוור נאגטס אחרי חמישה משחקים, ניצחו את ממפיס גריזליס, שסיימה במקום השני בעונה הסדירה, בשישה משחקים, וניצחו בחמישה משחקים את דאלאס מאבריקס בגמר המערב. בכך, השלימו הווריורס עלייה לגמר ה-NBA, לאחר שנתיים של היעדרות. בגמר, ניצחו הגולדן סטייט ווריורס את בוסטון סלטיקס 4:2 וזכו באליפות השביעית של המועדון, ואליפות רביעית ב-8 העונות האחרונות. קרי נבחר ל-MVP של סדרת הגמר, כמו גם בסדרת גמר המערב נגד דאלאס.
הזכייה באליפות בעונת 2021/22 היא זכייתה השביעית של גולדן סטייט באליפות ה-N.B.A, ובכך היא ניצבת במקום השלישי במספר הזכיות אחרי הלוס אנג'לס לייקרס ובוסטון סלטיקס, אשר לכל אחת מהן 17 זכיות. לאחר הזכייה דורגה הקבוצה כבעלת השווי הגבוה ביותר בליגה.
בעונת 2023\2022 התקשתה הקבוצה לנצח במהלך העונה הסדירה, בעיקר כי סבלה מהרבה פציעות של שחקני מפתח כמו אנדרה איגודלה, סטף קרי, דונטה דיווינצ'נזו, קליי תומפסון ודריימונד גרין וגם כי אנדרו וויגינס פיספס את 25 המשחקים האחרונים של העונה הסדירה בגלל סיבות אישיות. לבסוף העפילה הקבוצה לפלייאוף דרך המקום השישי וקיבלה את סקרמנטו קינגס בסיבוב הראשון של הפלייאוף. לאחר שהתחילה את הסדרה בפיגור 2-0 הצליחה הקבוצה להפוך את הסדרה ולנצח 4-3. בחצי הגמר פגשו הווריורס את הלוס אנג'לס לייקרס אבל הפסידו להם בתוצאה 2-4.
מתקן אמונים
שחקני גולדן סטייט ווריורס מתאמנים באוקלנד קונבשיון סנטר שבאוקלנד, קליפורניה.
מאמני הקבוצה
הנתונים מעודכנים לסוף עונת 2022/2023:
שיאים למשחק בודד
נקודות: 100, וילט צ'מברלין מול ניו יורק ניקס, 2 במרץ 1962.
ריבאונדים: 55, וילט צ'מברלין מול בוסטון סלטיקס, 24 בנובמבר 1960.
אסיסטים: 28, גאי רוג'רס מול סנט לואיס הוקס, 14 במרץ 1963.
חטיפות: 10, דריימונד גרין מול ממפיס גריזליס, 10 בפברואר 2017.
חסימות: 13, מאנוט בול מול פורטלנד טרייל בלייזרס (1989) ומול ניו ג'רזי נטס (1990).
כמה אהבה בקיסריה
כמה אהבה בקיסריה הוא אלבום ההופעה הראשון של הזמר הישראלי קובי פרץ. את האלבום הוציאה לאור בשנת 2009 חברת התקליטים פליי רקורדס, לאחר שהוקלט בהופעתו בקיסריה חודשים ספורים לפני כן. הוא פורסם בפורמט תקליטור כפול.
מושל אלבמה
מושל אלבמה (באנגלית: Governor of Alabama) הוא ראש הרשות המבצעת של מדינת אלבמה שבארצות הברית. המושל הוא העומד בראש ממשלת המדינה של אלבמה והוא מחויב לאכוף את חוקי המדינה. למושל יש הסמכות לאשר או להטיל וטו על הצעות חוק המועברות על ידי בית המחוקקים של אלבמה, לכנס את בית המחוקקים ולהעניק חנינה, למעט במקרים של הדחה. המושל הוא גם המפקד העליון של הכוחות הצבאיים של המדינה.
באופן רשמי, באלבמה כיהנו 54 מושלים; זהו המספר הרשמי שלא כולל את המושלים הצבאיים ואלה שכיהנו כממלאי מקום. המושל הראשון, ויליאם ואייט ביב, שימש כמושל היחיד של טריטוריית אלבמה. חמישה אנשים שימשו כממלאי מקום, ועם החשבתם מניין מושלי אלבמה עומד על 59, על פני 63 תקופות כהונה ברורות. ארבעה מושלים כיהנו בשתי תקופות כהונה לא רצופות: ביב גרייבס, ג'ים פולסום ופוב ג'יימס, וג'ורג' וולאס כיהן בשלוש תקופות כהונה לא רצופות. באופן רשמי, כהונות לא רציפות אלו ממוספרות רק במספר הכהונה הראשונה שלהם. גם ויליאם ג'לקס מילא תקופות כהונה לא רצופות, אולם תקופת כהונתו הראשונה הייתה כממלא מקום.
המושל שכיהן במשך הזמן הרב ביותר היה ג'ורג' וולאס, ששירת 16 שנים בסך הכול. תקופת הכהונה הקצרה ביותר עבור מושל שאינו כיהן בפועל היה של יו מקוויי, שכיהן ארבעה וחצי חודשים לאחר החלפת קלמנט קומר קליי המתפטר. לורלין וולאס, רעייתו של ג'ורג' וולאס, הייתה האישה הראשונה שכיהנה כמושלת אלבמה, והאישה השלישית שכינה כמושלת מכל מדינות ארצות הברית. המושלת הנוכחית היא קיי אייבי מהמפלגה הרפובליקנית, אשר נכנסה לתפקידה ב-10 באפריל 2017 לאחר שהחליפה את רוברט בנטלי. היא האישה השנייה המכהנת כמושלת אלבמה.
היסטוריה
הוקמה ב-3 במרץ 1817 על שטחה המזרחי של. בתקופה בה היא התקיימה כיהן בה מושל אחד בלבד שמונה על ידי נשיא ארצות הברית. מושל זה היה ויליאם ואייט ביב, שעם קבלתה של אלבמה כמדינה, הוא היה למושלה הראשון.
ב-14 בדצמבר 1819 התקבלה אלבמה כמדינה בארצות הברית. ב-11 בינואר 1861 היא פרשה מן האיחוד וב-4 בפברואר הייתה לאחת מהחברות המייסדות של קונפדרציית המדינות של אמריקה (הקונפדרציה). לאחר תום מלחמת האזרחים, הייתה אלבמה במהלך תקופת השיקום חלק מ"המחוז הצבאי השלישי", שלקח על עצמו חלק מהשליטה על מינויי המושל. ב-14 ביולי 1868 התקבלה אלבמה מחדש כמדינה בארצות הברית.
חוקת אלבמה הראשונה, שכוננה ב-1819 קבעה שהמושל ייבחר אחת לשנתיים, ושהוא יוכל לכהן בתפקידו לא יותר מארבע שנים מתוך שש. מגבלה זו נותרה על כנה עד לחוקת 1868, שהתירה בפשטות למושלים לכהן תקופות כהונה של שנתיים. חוקת אלבמה הנוכחית, שכוננה ב-1901 האריכה את תקופת הכהונה לארבע שנים, אך לא התירה למושלים לכהן יותר מתקופת כהונה אחת. תיקון לחוקה שהתקבל ב-1968 התיר למושלים לכהן שתי תקופות כהונה רצופות. מושל שכיהן שתי תקופות כהונה רצופות, יכול להתמודד לכהונה נוספת לאחר שהמתין לתום תקופת הכהונה הבאה. עד 1901 לא צוין בחוקה התאריך המדויק לתחילת כהונת המושל. חוקת 1901 קבעה שמושל יושבע לתפקידו ביום שני הראשון שלאחר יום שלישי השני של חודש ינואר שלאחר הבחירות. עם זאת, ב-1911 פסק בית המשפט העליון של אלבמה שתקופת כהונת המושל מסתיימת בחצות שבין יום שני לשלישי, וכהונת המושל הבא מתחילה למחרת, ללא קשר לשאלה אם הוא הושבע לתפקידו אם לאו.
משרת סגן המושל נוצרה ב-1868, בוטלה ב-1875, ונוצרה מחדש ב-1901. על פי החוקה הנוכחית, במקרה של היעדרות המושל מתחומי המדינה למשך זמן העולה על עשרים יום, סגן המושל הופך למושל בפועל, ובמקרה בו מתפנה משרת המושל, הופך סגנו למושל לכל דבר ועניין. בנוסחים הקודמים של החוקה נאמר שסמכויות המושל "מועברות" לסגנו, ולא נאמר בהכרח שהוא הופך למושל, אך רשימות המושלים הרשמיות כוללות את סגני המושלים שהיו למושלים באופן זה. המושל וסגן המושל לא מתמודדים בבחירות באותו פתק בחירה.
יעקב גלר
גלר נולד לאליעזר גלר ולאיטה (יהודית) לבית הלוי. הוא נישא לדבורה, בתו של הרב יצחק כהן, ואב לארבעה ילדים.
לימודיו ועבודתו
במקביל, החל מ-1969, עבד כמורה בבית ספר תיכון ולאחר סיום לימודיו לתואר שני התחיל לימודים לתואר שלישי באוניברסיטת תל אביב. לצורך לימודיו נסע ב-1973 לרומניה, שם ערך מחקר היסטורי בארכיונים שונים. וב-1982 קיבל את התואר דוקטור.
גלר לימד תולדות עם ישראל, החל מ-1974, בשלוחה האוניברסיטאית בטבריה, במכללת בית ברל ובמחלקה ללימודי יסוד של אוניברסיטת בר-אילן. בשנת 2002 יצא גלר לגמלאות.
בוב גואן
רוברט "בוב" קואל גואן (באנגלית: Robert Kuehl Goen; נולד ב-1 בדצמבר 1954) הוא מנחה טלוויזיה אמריקאי.
ביוגרפיה
גואן נולד בלונג ביץ' וגדל בלייקווד, פרבר של לוס אנג'לס, לאחר סיום התיכון הוא החל ללמוד באוניברסיטת סן דייגו וב-1976 סיים תואר בטלקומוניקציה, תקשורת וקולנוע, במהלך לימודיו האקדמאיים הוא היה פעיל ברדיו בהפעלת סטודנטים והוא ניצל את ניסיונו על מנת קבלת עבודה ברדיו מקומי בעירו, לאחר מכן הוא עבד כתקליטן ומפיק בתחנת הרדיו שהועסק ולבסוף גם קודם לתפקיד במאי.
ב-1981 הופיע לראשונה בטלוויזיה ככתב ספורט של "KESQ-TV", השלוחה של ABC בפאלם ספרינגס. בתחילת שנות השמונים הוא שימש ככתב באזורים מסוימים של רשת ESPN, לאחר כמעט ארבע שנים בתפקיד הוא עבר להוליווד, שם הנחה מספר שעשועונים ומשחקים טלוויזיוניים, הצלחתו הגדולה הגיעה כשהנחה בשנים 1989–1991 את התוכנית "גלגל המזל".
ב-1993 הצטרף לצוות תוכנית חדשות הבידור "Entertainment Tonight", תחילה ככתב שטח וב-1996 החל לשמש כמנחה התוכנית. הוא שיחק במספר סרטים וסדרות טלוויזיה בתפקיד עצמו, ב-2005 דיבב גרסה מצוירת של עצמו בסדרה "קסם של הורים".
מ-1994 ועד 1994 הנחה את תחרות מיס תבל ואת תחרות מיס ארצות הברית.
ב-1988 נישא לסברינה וב-1994 נולד בנו. ב-1997 הזוג התגרש. הוא מארגן מדי שנה אירוע גולף שהכנסותיו תומכות במשאלת לב.
רוג'ר מאירסון
רוג'ר ברוס מאירסון (אנגלית: Roger Bruce Myerson; נולד ב-29 במרץ 1951) הוא כלכלן יהודי אמריקאי, זוכה פרס נובל לכלכלה לשנת 2007.
ביוגרפיה
מאירסון נולד בשנת 1951 למשפחה יהודית. בשנת 1973 השלים תואר ראשון במתמטיקה באוניברסיטת הרווארד בהצטיינות יתרה, ובשנת 1976 השלים דוקטורט באותו המוסד בנושא תורת המשחקים בתאגידים. בין השנים 1976 ו-2001 כיהן כפרופסור לכלכלה באוניברסיטת נורת'ווסטרן. מאירסון נודע בשל מחקריו בתחום תכנון המכניזמים השייך לתורת המשחקים, וזכה בשנת 2007 בפרס נובל בכלכלה, ביחד עם עמיתיו אריק מסקין וליאוניד הורביץ.
מון ונטו
מון וַנטו (בצרפתית: Mont Ventoux) הוא הר בחבל פרובאנס בדרום מזרח צרפת, המתנשא לגובה של 1910 מ' מעל פני הים.
ההר, הידוע בכינויו "הענק של פרובאנס", מפורסם בשיפוע התלול של הדרך העולה אליו: ההעפלה אליו היא לאורך כ-16 קילומטר, עם שיפוע ממוצע של כ-8%. אל פסגת ההר מעפילים רוכבי אופניים בתחרות הטור דה פראנס ותחרויות אופני כביש אחרות כמו דופינה ליברה. עלייה זו מדורגת ב"טור דה פראנס" "Hors catégorie" ("מחוץ לקטגוריות"), מונח שנקבע לעליה קשה במיוחד.
ההר זכה לשם בתחום האופניים לאחר שרוכב בריטי, טום סימפסון, מת במהלך ההעפלה עליו, ככל הנראה משילוב של מכת חום, אלכוהול וסמים. פרסום נרחב קיבלה גם ההתמודדות שנערכה על ההר בין מרקו פנטאני ובין לאנס ארמסטרונג בטור דה פראנס בשנת 2000. מרקו פנטאני ניצח בקטע, אך בעקבות טענות כי ארמסטרונג הניח לפנטאני לנצח, החלו חילופי האשמות בין שני הרוכבים.
בטור דה פראנס בשנת 2016, מספר ק"מ לסיום הקטע, אופנוע צילום עצר בפתאומיות עקב קהל שחסם את הכביש, ושלושה רוכבים מועמדים בכירים בדרוג הכללי, ביניהם כריסטופר פרום, שלבש באותה עת את החולצה הצהובה של מוביל הטור, התנגשו בו ונפלו. אופניו של פרום נהרסו, והוא רץ מרחק של כ-300 מטר עד שניתנו לו אופניים חדשים. עיכוב זה גרם לו להפסיד את החולצה הצהובה. לאחר סיום הקטע, קיבלו מארגני הטור החלטה לתת לשלושת הרוכבים שנפלו בתקרית: פרום, ריצ'י פורט ובאוקה מולמה, את זמן הסיום של הראשון מביניהם שהגיע אל קו סיום הקטע, באוקה מולמה. החלטה זו גרמה לפרום לשמור על החולצה הצהובה, בה המשיך להחזיק עד סיום המרוץ בפריז.
הדיוקסיה של רומא
הדיוקסיה של רומא (לטינית Dioecesis Urbis seu Romana - "הדיוקסיה של העיר, היא רומא"; איטלקית La diocesi di Roma) היא דיוקסיה מטרופוליטנית של הכנסייה הקתולית, השייכת לאזור הכנסייתי של לאציו. בשנת 2005 מנתה הדיוקסיה כ-2.45 מיליון מאמינים, שהיוו 88% מתושבי שטח השיפוט שלה. ראשיתה של הדיוקסיה במאה ה-1 וייסודה מיוחס לשליחים פאולוס ופטרוס. משנת 2013 ניצב האפיפיור פרנציסקוס בראשה של הדיוקסיה.
תחום שיפוטה של הדיוקסיה משתרע על-פני שטח של 881 קמ"ר המורכב מקריית הוותיקן ומהעיר רומא. הוא מחולק בהתאם בין שני ויקארים - הוויקאר של רומא (Vicariatus urbis) והוויקאר של קריית הוותיקן. 335 הרבעים הכנסייתים הפעילים מחולקים בין העיר רומא (333 רבעים) וקריית הוותיקן (שני רבעים).